Թաւրիզում, յընթացս սուրբ պատարագի իր պատգամը տւեց թեմակալ առաջնորդը: Նա շնորհաւորելուց յետոյ Ազգային իշխանութեանը, մեր հաւաքական կեանքում գործող բոլոր կառոյցներին եւ հաւատացեալ ժողովրդի զաւակներին Նոր տարւայ առիթով, անդրադարձաւ ժամանակը արժեւորելու խորհրդին: Աւետարանի առակից վերցնելով օրինակը, իրենց տրւած տասը եւ հինգ մնասները օգտագործող իմաստուն ծառաների եւ մէկ մնասը թաշկինակում փաթաթող եւ տիրոջ վերդարձնող անպիտան ծառայի օրինակները վերբերելով ասաց. «Ամանորի առիթով Աւետարանի սոյն հատւածը մեր ուշադրութիւնը կենտրոնացնում է ժամանակի գաղափարի շուրջը: Մեր կեանքն է այն աւանդը՝ մնասը, որը Աստւած յանձնել է մեզ: Եւ այդ կեանքը սահմանափակ իրականութիւն է: Արժեւորենք այնպիսի գործերով, որոնք նախ աստւածահաճոյ լինեն, ինչպէս նաեւ՝ մեր շրջապատի համար բարիք»: